armvectores/hy_wikipedia_2023 huggingface dataset:
Ատամ Գողթնեցի

Ատամ Գողթնեցի (նաև՝ Ատոմ Գողթնեցի, 4-րդ դար, Գողթն, Վասպուրական, Մեծ Հայք), հայ նախարար Մեծ Հայքում, Գողթն գավառի տանուտեր, Գողթնեցիների նախարարական տոհմից։ 341 թվականին մի խումբ նախարարների հետ ուղեկցել է Հուսիկ Ա Պարթևին Կեսարիա՝ կաթողիկոս ձեռնադրվելու համար։


== Տիրան Բ-ի գումարած ժողովը ==
Մեծ Հայքի արքա Խոսրով Կոտակի մահից հետո նրան հաջորդում է որդին՝ Տիրան Բ-ն (338-350)։ Իսկ Հայ Առաքելական եկեղեցու կաթողիկոսական գահին Վրթանես Ա-ին հաջորդում է որդին՝ երիտասարդ Հուսիկ Ա Պարթևը։ Տիրան թագավորը սովորության համաձայն, Հուսիկ Պարթևի հետ գումարում է ժողով, մեծ նախարարների մասնակցությամբ։ Գումարված ժողովին մասնակցում են՝ մեծ հազարապետ Վաղարշ Անձտեցին, որը Մեծ Հայքի հազարապետության տոհմից էր (այդ ժամանակներում հազարապետները նշանակվում էին Անձտեացիների տոհմից) ու Անձիտի իշխանն էր, Մեծ Ծոփքի Զարեհ Ծոփացի իշխանը, Շահունյաց Ծոփքի Վարազ Շահունի իշխանը, Հաշտենից գավառի իշխան Գնիթ Կամինականը, Վանանդ գավառի իշխան Որոթ Վանանդեցին, Անձևացյաց տոհմի իշխան Շահեն Անձևացին, Գողթնի իշխան Ատամը, Կողբափորի իշխան Մանավազը, Ձորափորի իշխան Գորութը, Խորխոռունյաց տոհմից մախազության տան իշխան Մանասպը, Սահառունյաց տոհմի իշխան Տիրոցը և Գնունյաց իշխան Աբան։


== Ծանոթագրություններ ==
Գերասկովկա (գյուղ, Շումյաչինսկի շրջան)

Գերասկովկա (ռուս.՝ Гераськовка), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 27 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հրանտ Ավետիսյան

Անվան այլ կիրառումների համար տե՛ս՝ Հրանտ Ավետիսյան (այլ կիրառումներ)
Վիքիպեդիայում կան հոդվածներ  Ավետիսյան ազգանունով այլ մարդկանց մասին:Հրանտ Լևոնի Ավետիսյան (1911, Ախալքալաք, Թիֆլիսի նահանգ, Ռուսական կայսրություն - ապրիլի 19, 1945(1945-04-19), Լեհաստան), ԽՍՀՄ զինված ուժերի ավագ սերժանտ, Երկրորդ Համաշխարհային Պատերազմի մասնակից, 89-րդ Հայկական հրաձգային դիվիզիայի կարմիր դրոշակակիր, Կուտուզովի II աստիճանի շքանշանակիր հրաձգային դիվիզիայի, 526-րդ հրաձգային գնդի, 3-րդ գնդացիրային վաշտի ջոկի փոխհրամանատար։ Փառքի III աստիճանի շքանշանի ասպետ, Հայրենական պատերազմի II աստիճանի շքանշան, Խիզախության մեդալներ։


= Կենսագրություն =
1942 թվ. կամավոր մեկնել է ռազմաճակատ։ 

Թաման թերակղզու ազատագրման ճակատամարտի ժամանակ իր գնդացիրի դիպուկ կրակով ճնշել է թշնամու 2 կրակակետերը, որի համար պարգևատրվել է Խիզախության մեդալով (18 հոկտեմբերի, 1943 թ.)։
Գերմանական պաշտպանության ճեղքման ժամանակ, հրամանատար Ավետիսյանը մոտենալով հրաձիգներին, Հրաձգային ստորաբաժանումների հանձնարարությամբ, իր գնդացիրի կրակով լռեցրել է թշնամու մի քանի կրակակետեր, ինչը հնարավորություն է տվել հրաձիգներին շատ արագ առաջ շարժվել, ներխուժել թշնամու պաշտպանական դիրքերը և գերի վերցնել 51 գերմանացու, որի համար պարգևատրվել է Խիզախության մեդալով (29 փետրվար, 1944 թ.)։
Սևաստոպոլի ազատագրման ճակատամարտում, «Գոռնի» լեռան տակ, վնասազերծել է դզոտ և թշնամու երկու կրակակետեր, Խերսոնես հրվանդանի մոտ ոչնչացրել է թշնամու հակատանկային թնդանոթը, որի համար առաջադրվել է Հայրենական պատերազմի II աստիճանի շքանշանով (13 հունիս, 1944)։
ԽՍՀՄ Գերագույն խորհրդի նախագահության անունից, մարտական առաջադրանքների օրինակելի կատարման, գերմանական զավթիչների դեմ պայքարում ցուցաբերած համարձակություն և քաջություն համար պարգևատրվել է Փառքի III աստիճանի շքանշանով (6 հուլիսի, 1944 թիվ.)։Հրանտ Լևոնի Ավետիսյանը վիրավորվել է մարտական առաջադրանքը կատարելիս Օդերի Ֆրանկֆուրտ քաղաքում, այդտեղից տեղափոխվել է Ցիբինգեն (Ցիբինկա) մահացել է ապրիլի 19-ին, 1945 թվ.։ 
Նրա ավագ եղբայրը՝ Մարտիրոս Լևոնի Ավետիսյանը, նույնպես գնացել է ռազմաճակատ, որպես կամավոր և չի վերադարձել։


== Պարգևներ ==
1. Խիզախության մեդալով, հրաման՝ 18 հոկտեմբերի, 1943 թվ. ОБД «Подвиг Народа», տվյալների բազա, գրության համար` 18438460 Archived 2014-05-14 at the Wayback Machine.
2. Խիզախության մեդալ, հրաման՝ 29 փետրվարի, 1944 թվ. ОБД «Подвиг Народа», տվյալների բազա, գրության համար` 21147919 Archived 2014-05-14 at the Wayback Machine.
3. Հայրենական պատերազմի II աստիճանի, հրաման՝ 13 հունիսի, 1944 թվ. ОБД «Подвиг Народа», տվյալների բազա, գրության համար` 20769249, էջ` 2/206 Archived 2014-05-14 at the Wayback Machine.
4. Փառքի III աստիճանի շքանշան, հրաման՝ 6 հուլիսի, 1944 թվ. ОБД «Подвиг Народа», տվյալների բազա, գրության համար` 20769287 Archived 2014-05-14 at the Wayback Machine..
5. Կարմիր աստղի շքանշան


== Ծանոթագրություններ ==


== Աղբյուրներ ==
Զոհվածների անվանական ցանկ - obd-memorial.ru
Պարգևատրվածների անվանական ցանկ - podvignaroda.ru
Nothing Personal

Անվան այլ կիրառումների համար տե՛ս՝ Ոչ մի անձնական բան (այլ կիրառումներ)Nothing Personal ("Ոչ մի անձնական բան"), ամերիկյան All Time Low փոփ փանկ խնբի երրորդ ստուդիական ալբոմն է։ Թողարկվել է Hopeless Records լեյբլով 2009 թվականի հուլիսի 7-ին։ Առաջին շաբաթվա ընթացքում վաճառվել է 63 000 օրինակ, և Nothing Personal-ը հայտնվել է Billboard 200-ի հիթ-շքերթի չորրորդ հորիզոնականում, և դարձել խմբի ամենահաջողված թողարկումը։


== Ալբոմի մասին ==
Սկավառակի երաժշտական պրոդյուսերներն են Մեթ Սքվայրը, Դևիդ Բենդեթը, Բութչ Ուոկերը։ Ալբոմին անուն է ծառայել երգերից մեկի անունը՝ «Break Your Little Heart»։
Վոկալիստ Ալեքսը այսպես է անդրադարձել ալբոմին՝


== Կոմպոզիցիաների ցուցակ ==


== Ծանոթագրություններ ==
Չերնեևո (գյուղ, Պավլովսկի շրջան)

Չերնեևո (ռուս.՝ Чернеево), գյուղ Ռուսաստանի Նիժնի Նովգորոդի մարզի Պավլովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պրիտչա

Պրիտչա (անգլ.՝ preaching - «քարոզ»), արձակի ուսուցողական-այլաբանական ժանրերից՝ հիմնական հատկանիշներով նման առակին։
Ի տարբերություն առակի՝ պրիտչայի ձևը առաջանում է որոշակի կոնտեքստում, որի հետևանքով ենթադրվում է սյուժեի զարգացման բացակայություն, և կարող է ուղղակի հանգել պարզ համեմատության՝ պահպանելով, սակայն, սիմվոլիկ հագեցվածություն։ Իսկ բովանդակությամբ առակից տարբերվում է նրանով, որ ձգտում է դեպի կրոնական կամ բարոյախոսական խորքային «գերիմաստությունները» ձգողականությամբ։
Պրիտչան իր վերափոխություններով (մոդիֆիկացիա) համաշխարհային բանահյուսական և գրական ստեղծագործության ունիվերսալ (ընդհանրական) երևույթ է։ Այն գլխավոր ժանր է, նաև չափանիշ, օրինակ, Հին Արևելքի և միջնադարյան քրիստոնեական գրականության մեջ (Հին և Նոր կտակարաններ, սիրիական «Խիկարի խրատներ», «Թալմուդի» մաշոլիմներ)։ Այս ժամանակաշրջաններում տիրապետում է պրիտչայի յուրահատուկ պոետիկան, որը բացառում է նկարագրությունը, բնությունը և իրերը հիշատակվում են ըստ անհրաժեշտության, գործողությունները կատարվում են ասես առանց դեկորացիաների, բնավորությունները ներկայացվում են որպես բարոյական (էթիկական) ընտրության սուբյեկտներ (գործող անձ)։
Արձակը պրիտչայի օրենքներին փորձեց ենթարկել Լ. Տոլստոյը իր ուշ շրջանի գործերում։ 20-րդ դարում պրիտչայի ավանդների վրա հենվեցին Ֆ. Կաֆկան, ինչպես նաև Ժ. Պ. Սարտրի, Ա. Քամյուի, Ժ. Անույի, Գ. Մարսելի և այլոց ինտելեկտուալ դրամատուրգիան և վիպասանությունը. նրանք բացառում էին «բնավորությունները» և «իրադրականությունը»՝ ավանդական ըմբռնմամբ։ Պրիտչան պահպանել է իր գրավչությունը շատ գրողների համար (Բ. Բրեխտ, Ու. Ֆոլկներ), ովքեր ասելիք էին փնտրում մարդկության գոյության էթնիկական նախահիմքերում։


== Տես նաև ==
Պարաբոլ (ժանր)
Առակ


== Ծանոթագրություններ ==
Ափնագյուղի պատմության և մշակույթի անշարժ հուշարձանների ցանկ (Արագածոտնի մարզ)

Այս հոդվածը ներկայացնում է Արագածոտնի մարզի Ափնագյուղ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 17 հուշարձան (9 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Կրիվոխիժինցի

Կրիվոխիժինցի (ուկրաիներեն՝ Кривохижинці), գյուղ Ուկրաինայի Վիննիցայի մարզի Մուրովանիե Կուրիլովցիի շրջանում։ Հիմնադրվել է 1400 թվականին։
2001 թվականի տվյալներով Կրիվոխիժինցի գյուղում բնակվում էր 261 մարդ։ Բնակավայրը զբաղեցնում է 1886 կմ² տարածք։ Բնակչության խտությունը կազմում էր 138,39 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տոպոզերկա

Տոպոզերկա (ռուս.՝ Топозерка), գետ Ռուսաստանում, հոսում է Կարելական ինքնավար հանրապետությունում և Օլոնեցկի շրջանում։ Գետը սկիզբ է առնում սկսած Տոպոզերայից և թափվում է Մատչոզերո։ Գետաբերանը տեղակայված է Տուլոկսի գետի աջ ափին՝ 39 կմ հեռավորության վրա։ Գետի երկարությունը 20 կմ է, ավազանի տարածքը 158 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Ջրային ավազանային շրջան, գետի ենթաավազանը՝ Նևա և Լադոժսկի լճի ավազան է։ Պատկանում է Նևա ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040300212102000011754
Հիդրոլոգիական ուսումնասիրությունների կոդը - 102001175
Ավազանի կոդը - 01.04.03.002
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կամերային օպերա

Կամերային օպերա, մեկ գործողությամբ փոքրածավալ օպերա՝ սակավաթիվ գործող անձերով, նվագախմբի փոքր կազմով, երբեմն՝ փոքր երգչախմբով։ 20-րդ դարի սկզբին ստեղծված կամերային օպերաներից է Պաուլ Հինդեմիթի «Կարդիլակը» (1926)։ Ավելի ստեղծված վաղ փոքր մասշտաբի օպերաները, ինչպիսիք են Պերգոլեզիի «Աղախինը տիրուհի» (1733) ստեղծագործությունը, երբեմն նույնպես կոչվում են կամերային օպերաներ։
20-րդ դարում ստեղծված կամերային օպերաներից է Գուստավ Հոլստի «Սավիտրին» (1916)։ Բենջամեն Բրիտտենը գրել է այս կատեգորիայի ստեղծագործություններ 1940-ականներին, երբ Անգլիական օպերային ընկերությանը անհրաժեշտ էին երկեր, որոնք հեշտությամբ կարելի էր ներկայացնել շրջագայության ժամանակ և կատարել տարբեր փոքր համերգասրահներում։
Կամերային օպերաներ են ստեղծել նաև Նիկոլայ Ռիմսկի-Կորսակովը («Մոցարտ և Սալիերի», 1897, ըստ Ա. Պուշկինի «Փոքրիկ ողբերգությունների»), Հարիսոն Փոլ Բրտուիսլը, Թոմաս Ադեսը և այլք։ 
Հայկական նմուշներից են Է. Սադոյանի «Իշխանուհի Մարիա Վոլկոնսկայայի հուշագրերը» (1978, լիբրետտոն՝ Է. Սադոյանի), «Հեյ, ո՞վ կա այդտեղ» (1982, ըստ Վ. Սարոյանի), Ս. Ազնաուրյանի «Հույս» (ըստ Զ. Գիպիուսի, 2004), «Արմենիա» (ըստ Օ. և Ն. Մանդելշտամների, 2006) և այլն։


== Ծանոթագրություններ ==


== Գրականություն ==
Searle, Humphrey (1958). The Diary of a Madman. London and Mainz: Schott and Co.
Опера камерна // Українська музична енциклопедія. Т. 4: [Н – О] / Гол. редкол. Г. Скрипник. — Київ : ІМФЕ НАНУ, 2016. — С. 456-458.
Կուսի լա Վիլ

Կուսի լա Վիլ (ֆր.՝ Coucy-la-Ville), Ֆրանսիայում գտնվող համայնք, որը մտնում է Պիկարդիա մարզի և Էնա գավառի կազմի մեջ։ Համայնքը մտնում է նաև Վիկ սյուր Էն կանտոնի կազմի մեջ։ Համայնքի շրջանն է հանդիսանում Լանը։
Համայնքի INSEE ծածկագիրն է 02219։


== Բնակչություն ==
Համայնքի բնակչությունը 2010 թվականի մարդահամարի տվյալներով կազմել է 213 մարդ։ 


== Տնտեսություն ==
2010 թվականին 139 մարդկանցից (15—64 տարեկան) 87-ը եղել են առավել ակտիվ տնտեսվարողներ, 52-ը եղել են համեմատաբար ոչ ակտիվ (ակտիվության ցուցանիշը կազմել է 62,6 %, 1999 թվականին եղել է 67,8 %)։ 87 ակտիվ քաղաքացիներից 77-ը աշխատել են տարբեր ձեռնարկություններում (40 տղամարդ և 37 կին), անաշխատունակների թիվը կազմել է 10 մարդ (3 տղամարդ և 7 կին)։ 52 ոչ ակտիվ մարդկանցից 34-ը եղել են կամ աշակերտ կամ էլ ուսանող, 11-ը եղել են թոշակառու, 7-ը եղել է ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Աղբյուրներ ==
Կուսի լա Վիլ ազգային համալսարանի վիճակագրությունը (ֆր.)
Նիժնի Չատ

Նիժնի Չատ (ռուս.՝ Нижний Чат, բաշկիրերեն՝ Түбәнге Сат), գյուղ Ռուսաստանի Բաշկորտոստան հանրապետության Յանաուլսկի շրջանի կազմում։
Բնակչությունը 2009 թվականին գրանցված տվյալներով կազմում էր 240 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դուրասնո

Դուրասնո (իսպ.՝ Durazno), բնակավայր Ուրուգվայում, Դուրասնո (դեպարտամենտ)Դուրասնո դեպարտամենտում, նավահանգիստ Ուրուգվայ գետի վրա։


== Բնակչություն ==
Բնակչությունն ըստ 2011 թվականի տվյալների կազմում է 34 368 մարդ։

Աղբյուր՝ Instituto Nacional de Estadística de Uruguay։


== Ծանոթագրություններ ==
Մերկ կինը

«Մերկ կինը» (ֆր.՝ Nu féminin), նկար, որը ստեղծվել է 1876 թվականին ֆրանսիացի նկարիչ Պիեռ-Օգյուստ Ռենուարի (Pierre-Auguste Renoir, 1841—1919) կողմից։ Պատկանում է Մոսկվայի Պուշկինի անվան կերպարվեստի թանգարանին, գտնվում է Եվրոպայի և Ամերիկայի երկրների 19-20-րդ դարերի արվեստի պատկերասրահում։ Կտավի չափսերն են՝ 92 × 73 սմ
։
Օգտագործվում է նաև այս նկարի այլ անվանումներ՝ «Թախտին նստած մերկ կինը», «Աննա» (բնորդուհու անունով), «Լոգանքից հետո» և «Մարգարիտ»։


== Պատմություն ==
Մինչև 1896 թվականը «Մերկ կինը» նկարը գտնվել է Էմանուել Շաբրիեի (Emmanuel Chabrier) հավաքածուում։ Ապա այն գնել է փարիզյան հայտնի մարշալ Պոլ Դյուրան Ռուելը (Paul Durand-Ruel)։ 1898 թվականին նա կտավը 15 000 ֆրանկով վաճառել է մոսկովյան վաճառական և հավաքորդ Պյոտր Շուկինին։ Հետագայում այս նկարը 14 տարի կախված է եղել Պյոտր Շուկինի ննջասենյակում, քանի որ նա չէր համարձակվում այն ցուցադրել իր պատկերասրահում։ 1912 թվականի հունիսին նկարը Շուկինից գնել է եղբայրը՝ Սերգեյ Շուկինը և այն նրա հավաքածուում է եղել 1912-1918 թվականներին։
1918 թվականին «Մերկ կինը» նկարը հանձնվել է Նոր արևմտյան գեղանկարչության առաջին թանգարան։ 1923 թվականին վերջինս միացվել է Արևմտյան գեղարվեստի երկրորդ թանգարանին և արդյունքում ձևավորվել է Նոր արևմտյան արվեստի թանգարանը, որտեղ նկարը գտնվել է մինչև 1948 թվականը՝ թանգարանի լուծարվելը։ Դրանից հետո նկարը հանձնվել է Պուշկինի անվան գեղարվեստի թանգարան, որտեղ և գտնվում է մինչ օրս։


== Նկարագրություն ==
Ռենուարի նկարի համար կեցվածք է ընդունել փարիզյան բնորդուհի Աննան։ Որպես ֆոն նկարիչն օգտագործել է տարբեր իրեր՝ մասամբ դրված թախտին և բազմոցին, իսկ մասամբ էլ թափթփված շուրջբոլորը։ Դրանց կտորները նկարելու համար Ռենուարը կիրառել է բաց, շեշտակի վրձնահարվածներ։ Բնորդուհու կառուցվածքը նկարված է լրիվ այլ ոճով․ հոծ և հարթ ձեռագրով, որը համատեղում է վարդագույն և մարգարտյա գույները։
Արվեստագետ Միխաիլ Լեբեդյանսկին գրել է.: 


== Տես նաև ==
Պիեռ Օգյուստ Ռենուարի նկարների ցանկ 1862-1881


== Ծանոթագրություններ ==


== Արտաքին հղումներ ==
Пьер Огюст Ренуар — Обнаженная, impressionism.su
Սերգեևկա (գյուղ, Դյուտյուլինսկի շրջան)

Անվան այլ կիրառումների համար տե՛ս՝ ՍերգեևկաՍերգեևկա (ռուս.՝ Сергеевка, բաշկիրերեն՝ Сергеевка), գյուղ Ռուսաստանի Բաշկորտոստան հանրապետության Դյուտյուլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պիիկվա

Պիիկվա (էստ․՝ Põikva), գյուղ Էստոնիայի Յարվամաա նահանգի Տյուռի շրջանում։
2011 թվականի տվյալներով գյուղում բնակվում էր 88 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(1046) էդվին

(1046) էդվին (անգլ.՝ Edwin), աստերոիդ աստերոիդների հիմնական գոտում։ Հայտնաբերվել է 1924 թվականի դեկտեմբերի 1-ին Ջորջ վան Բիսբրուկի կողմից Ուիլիամս Բեյում։
Միջին հեռավորությունը Արեգակից կազմում է 2,984517 ա. մ., առավելագույնը մոտենում է 2,7857 ա. մ. հեռավորության վրա և հեռանում 3,1834 ա. մ.։ Արեգակի շուրջ մեկ ամբողջական պտույտ է կատարում 1883,26 երկրային օրվա ընթացքում, իր ուղեծրով շարժվելով միջինում 0,191158 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,9° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1046) էդվին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Քուվեյրիս Շարկի

Քուվեյրիս Շարկի (արաբ․՝ كويرس شرقي‎‎), քաղաք Սիրիայի Արաբական Հանրապետության հյուսիսարևմտյան մասում, Հալեպի մարզի Դեյր Հաֆիրի գավառում։ Համանուն շրջանի կենտրոնն է։


== Աշխարհագրական դիրք ==
Քաղաքը տեղակայված է Հալեպի մարզի կենտրոնական հատվածում՝ Հալեպ քաղաքից ոչ հեռու։


== Բնակչություն ==
2004 թվականի պաշտոնական մարդահամարի տվյալներով՝ Քուվեյրիս Շարկիի շրջանի բնակչությունը կազմում էր 26 729 մարդ, որոնց մեջ որոշակի թիվ էին կազմում թուրքմենները և քրդերը։


== Տրանսպորտ ==
Ամենամոտ քաղաքացիական օդանավակայանը Հալեպի միջազգային օդանավակայանն (Aleppo International Airport) է, որը գտնվում է Հալեպ քաղաքում։ Այնտեղ էլ գոյացել է երկաթուղային քառակողմ հանգույց։


== Ծանոթագրություններ ==
Էդվարդ Մուր Քենեդի

Էդվարդ Մուր Քենեդի (Kennedy) (փետրվարի 22, 1932(1932-02-22)[…], Dorchester, Բոստոն - օգոստոսի 25, 2009(2009-08-25)[…], Hyannis Port, Մասաչուսեթս, ԱՄՆ), ԱՄՆ-ի քաղաքական գործիչ։ Իրավաբան։ 
Ջ․ Ֆ․ Քենեդիի և Ռ․ Ֆ․ Քենեդիի եղբայրը։ 
1962 թվականից՝ սենատոր (դեմոկրատական կուսակցությունից)։ 1980 թվականին, պրեզիդենտական ընտրությունների ժամանակ, առաջ է քաշել իր թեկնածությունը, բայց վերջում հանել է այն հօգուտ Ջիմի Կարտերի։ Ներկայացնում է ԱՄՆ-ի հյուսիս արևելքում (Նոր Անգլիա) մոնոպոլիաների շահերը։ Կողմ է ԱՄՆ-ի լիբերալ տնտեսական և չափավոր միջազգային քաղաքականության։ Միջազգային իրավունքի գրքերի հեղինակ է։


== Ծանոթագրություններ ==
Աման-Յուրտ

Աման-Յուրտ, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Բալեզինսկի շրջան

Բալեզինսկի շրջան (ռուս.՝ Балезинский район), մունիցիպալ շրջան Ռուսաստանի Դաշնության Ուդմուրթական հանրապետությունում։
Ստեղծվել է 1929 թվականին։ Վարչական կենտրոնը՝ Բալեզինո։


== Աշխարհագրություն ==
Շրջանի տարածքի մակերեսը կազմում է 2434,7 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 36320 մարդ։ Բնակչության խտությունը կազմում էր 14,92 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Վիլնև օ Շեմեն

Վիլնև օ Շեմեն (ֆր.՝ Villeneuve-au-Chemin), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 187 մարդ, բնակչության խտությունը` 55.82 մարդ/կմ²։ Բնակավայրը զբաղեցնում է 3.35 կմ² տարածք։


== Աշխարհագրություն ==
Գտնվում է Փարիզ քաղաքից 140 կմ հարավ-արևելք, Շալոն ան Շամպայն քաղաքից` 105 կմ հարավ, Տրուա քաղաքից` 29 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 113 աշխատունակ (15-64 տարեկան)  բնակիչ, որոնցից ակտիվ էին 93-ը, իսկ ոչ ակտիվները` 20։ Ակտիվության ցուցանիշը կազմում է 82,3 %։ 93 աշխատունակ մարդկանցից աշխատել է 90 անձ (46 տղամարդ և 44 կին)։ Գործազուրկ են եղել 3 անձ (2 տղամարդ և 1 կին)։ 20 անաշխատունակներից 3-ը եղել են աշակերտներ կամ ուսանողներ, 9-ը` թոշակառուներ, իսկ 8-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բարդ աշխատանք

Բարդ աշխատանք, աշխատանք, որ պահանջում է աշխատավորների հատուկ պատրաստություն, որակավորում։ Բարդ աշխատանքը պարզ աշխատանքների հանրագումար է, բազմապատկում։ Բարդ աշխատանքի մեկ ժամը հավասար է պարզ աշխատանքի մի քանի ժամի։ Պարզ և կապիտալիստական ապրանքային արտադրության ժամանակ բարդ աշխատանքի հանգեցումը պարզի տեղի է ունենում տարերայնորեն, ապրանքների փոխանակության պրոցեսում։
Սեմյուել Լ. Ջեքսոն

Սեմյուել Լերոյ Ջեքսոն (անգլ.՝ Samuel Leroy Jackson, դեկտեմբերի 21, 1948(1948-12-21)[…], Վաշինգտոն, Կոլումբիայի շրջան, ԱՄՆ), ամերիկացի դերասան։
Խաղացել է 120-ից ավելի ֆիլմերում, որոնցից առավել նշանավորներից են՝

«Փառավոր տղաներ» (1990)
«Հասարակածային տենդ» (1991)
«Սպիտակ ավազներ» (1992)
«Յուրայի դարաշրջանի այգի» (1993)
«Լիցքավորված զենք» (1993)
«Քրեական ընթերցվածք» (1994)
«Պինդ ընկույզ 3. Հատուցում» (1995)
«187» (1997)
«Ջեկի Բրաուն» (1997)
«Աստղային պատերազմներ. Էպիզոդ I. Թաքնված սպառնալիք» (1999)
«Կապույտ խորը ծովը» (1999)
«Մարտի կանոները» (2000)
«Աստղային պատերազմներ. Էպիզոդ II. Կլոնների հարձակումը» (2002)
«Երեք իքս» (2002)
«Քլեյթոն բազան» (2003)
«Թուրքական փողոցի տունը» (2003)
«Սպանել Բիլին 2» (2004)
«Աստղային պատերազմներ. Էպիզոդ III. Սիթհերի վրեժը» (2005)
«Օձի թռիչքը» (2006)
«1408» (2007)
«Աստղային պատերազմներ. Կլոնների ռազմիկները» (2008)
«Տելեպորտ» (2008)
«Անփառունակ սրիկաները» (հնչունավորում) (2009)
«Երկաթե մարդը 2» (2010)
«Թոր» (2011)
«Առաջին վրիժառուն» (2011)
«Արենա» (2011) և այլն։


== Արտաքին հղումներ ==
Լյոնվի

Լյոնվի (ռուս.՝ Лёнви), գետ Ռուսաստանում, հոսում Արխանգելսկի մարզում։ Գետաբերանը տեղակայված է Տուրուն-Անձի գետի աջ ափին՝ 0,4 կմ հեռավորության վրա։ Գետի երկարությունը 20 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000112103000047351
Հիդրոլոգիական ուսումնասիրությունների կոդը - 103004735
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վարշավայի երկաթուղային թանգարան

Վարշավային երկաթուղային թանգարան, (լեհ.՝ Muzeum Kolejnictwa w Warszawie) երկաթուղային թանգարան, որը գտնվում է Լեհաստանի մայրաքաղաք Վարշավայում։ Երկաթուղային կայարանը կառուցվել է նախկին Վարշավային երկաթուղային կայարանի վրա։
Գոյություն ունեն հիմնական և փոփոխվող ցուցաննմուշներ։ Թանգարանի գնացքները վերցված են տարբեր երկրների արտադրություններից, սակայն հիմնականում դրանք այն գնացքներն, որոնք գնացել են Լեհաստանի տարածքով։
Թանգարանի գնացքների մի մասը պահվել են երկրորդ աշխարհամարտից։ Դրանք հիմնականում ստեղծվել են գերմանական, խորհրդային և լեհական ընկերությունների կողմից՝ երկրորդ աշխարհամարտում կիրառվելու համար։


== Պատմություն ==
Թանգարանի կառուցման առաջին նախաձեռնությունը Լեհաստանում կատարվեց անմիջապես հետո, երբ Լեհաստանը ստացավ իր անկախությունը Գերմանիայից` 1918 թվականին։ Թանգարանը զգալի դեր խաղաց Լեհաստանի մշակութային կյանքում։ 1927 թվականին Լեհաստանը կարողացավ գնել նմուշներ, որոնք պահպանվել էին դեռևս առաջին աշխարհամարտից և ներկայացնել թանգարանում։
1928 թվականի փետրվարի 18-ին քանի որ արդեն կային թանգարանի ցուցահանդեսի նմուշներ, Լեհաստանի տրանսպորտի և կապի նախարար Փոլ Ռոմոտսկին կատարեց Վարշավայի երկաթուղային թանգարանի ժամանակավոր բացումը։ 1928 թվականի մայիսի 21-ին Չարտեն Ալպոնս Կուենը պաշտոնապես ընդունեց թանգարանի գործունեությունը և հավանություն տվեց թանգարանի բացմանը։
1931 թվականին երկաթուղային թանգարանի նմուշները տեղափոխվեցին թանգարանի նոր շենք, որը գտնվում էր Վարշավային Նովի Զիազդ փողոցում։ Թանգարանի շենքի ընդհանուր մակերեսը կազմում է 900 քառակուսի մետր։
1938 թվականին թանգարանը վերածվում է կապի և հեռահաղորդակցության թանգարանի։ Բացի գնացքներից, թանգարանում պահվում են նաև այլ նմուշների շուրջ 400 մոդելներ, 250 սեղաններ, 550 լուսանկարներ և մոտ 8000 գրքեր։
Չնայած սրան, խնդիրներ կան տարածքի հետ կապված։ Ըստ երևույթի Վարշավային երկաթուղային կայարանի նմուշները կարող են տեղափոխվել ազգային մարզադաշտի հարակից տարածքում։
Երկրորդ աշխարհամարտի տարիներին թանգարանը դադարել է գոյություն ունենեալ և նրա ամբողջ հավաքածուն թալանվել ու ոչնչացվել է Առանցիկ ուժերի կողմից։ Երկրորդ աշխարհամարտի ավարտի զինադադարից հետո, տրանսպորտի և մշակույթի նախարարությունը փորձել է նոր նյութեր հավաքել թանգարանում ներկայացնելու համար։ Մի փոքր հավաքածու պահվել էր միայն Ռադոմ քաղաքում։ 1956-ից 1957 թվականներին թանգարանի գործունեությունը կանգ է առել։


== Ցուցադրություն ==


== Ծանոթագրություններ ==


== Արտաքին հղումներ ==
Վարշավայի երկաթուղային թանգարանի պաշտոնական կայքը
Նկարներ թանգարանի էքսպոզիցիաներից(չաշխատող հղում)
Յուլամանովո (գյուղ, Ալմենևսկի շրջան)

Անվան այլ կիրառումների համար տե՛ս՝ ՅուլամանովոՅուլամանովո (ռուս.՝ Юламаново), գյուղ Ռուսաստանի Կուրգանի մարզի Ալմենևսկի շրջանի կազմում։
Բնակչությունը 2002 թվականին գրանցված տվյալներով կազմում էր 678 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էսպոնելյա

Էսպոնելյա  (իսպ.՝ Esponellá, կատ.՝ Esponellà), մունիցիպալիտետ Իսպանիայում։ Գտնվում է Խիռոնա պրովինցիայում, Կատալոնիա ինքնավար համայքնի կազմում։
Տարածքը կազմում է 16 կմ²։ Բնակչությունը՝ 461 մարդ (ըստ 2010 թվականի տվյալների)։


== Բնակչություն ==


== Ծանոթագրություններ ==


== Արտաքին հղումներ ==
Página web del Ayuntamiento de Esponellà
Información de la Generalidad de Cataluña Archived 2007-03-10 at the Wayback Machine.
Información del Instituto de Estadística de Cataluña
Խաչարձան (այլ կիրառումներ)

Խաչարձան, կարող է վերաբերել՝

Խաչարձան - գյուղ Հայաստանի Տավուշի մարզում
Խաչարձան - գետ Տավուշի մարզում
Կարճաղբյուր (այլ կիրառումներ)

Կարճաղբյուր, կարող է վերաբերել՝

Կարճաղբյուր - գյուղ ՀՀ Գեղարքունիքի մարզում
Կարճաղբյուր - գետ Գեղարքունիքի մարզում
Արթուր Սեսիլ Պիգու

Արթուր Սեսիլ Պիգու (անգլ.՝ Arthur Cecil Pigou, նոյեմբերի 18, 1877(1877-11-18)[…], Ռայդ, Ուայթ կղզի, Հարավարևելյան Անգլիա, Անգլիա, Մեծ Բրիտանիայի և Իռլանդիայի միացյալ թագավորություն - մարտի 7, 1959(1959-03-07)[…], Քեմբրիջ, Անգլիա, Միացյալ Թագավորություն), անգլիացի տնտեսագետ։ Ծնվել է նոյեմբերի 18-ին 1877 թ. Ռայդեում։ Քեմբրիջի նոր դասական դպրոցի ներկայացուցիչ։
Եղել է Ալֆրեդ Մարշալի աշակերտը։
Քեմբրիջի համալսարանի Կինգզ քոլեջն ավարտելուց հետո սկսել է դասավանդել քաղտնտեսագիտության ամբիոնում, և ղեկավարել է այն 1908-1943 թթ.։
1918-1919 թվականներին եղել է արժույթային կոմիտեի անդամ, 1919-1920 թթ. եղել է անդամ թագավորական եկամտահարկի կոմիտեում. 1924-1925 Չեմբերլանի՝ դրամաշրջանառության խնդիրներով զբաղվող կոմիտեի անդամ։
Պատմության մեջ տնտեսագետի անունը թևակոխեց նրա կողմից բացահայտված, «Պիգուի էֆեկտ»-ի հետ մեկտեղ, երբ դրամական զանգվածների աճի պայմաններում ինֆլյացիայի սպասումների բացակայությունը և գների ու տոկոսադրույքի ճկուն համակարգը բերում են ոչ թե գների աճ, այլ նվազում։ Մահացել է մարտի 7-ին 1959 թվականին Քեմբրիջում։


== Հիմնական աշխատություններ ==
Բարեկեցության տնտեսագիտական տեսություն (The Economics of Welfare, 1920)
Արդյունաբերական ակտիվության տատանումներ (Industrial Fluctuations, 1929)
Գործազրկության տեսություն (The Theory of Unemployment, 1933)
Ստացիոնար իրադրությունների տնտեսագիտություն (The Economics of Stationary States, 1935)
Զբաղվածություն և հավասարակշռություն (Employment and Equilibrium, 1949)


== Ծանոթագրություններ ==


== Գրականություն ==
Блауг М. Пигу, Артур С. // 100 великих экономистов до Кейнса = Great Economists before Keynes: An introduction to the lives & works of one hundred great economists of the past. — Экономикус, 2008. — С. 240-243. — 352 с. — (Библиотека «Экономической школы», вып. 42). — 1 500 экз. — ISBN 978-5-903816-01-9


== Արտաքին հղումներ ==
Ա. Պիգուի տնտեսական բարեկեցության տեսությունը
Ժողովածու (4311)

Ժողովածու (4311), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4311 թվի տակ։ Ձեռագիրը գրվել է 1352, 1618 թվականներին (17-րդ դար)Կիրակոս, Հակոբ երեց, Ազարյա աբեղա գրիչների կողմից Աղբակի Խաշնո գյուղում։ Ստացողները եղել են Կարապետ քահանան և Եղիշե քահանան։ Գրված է թղթի վրա, որը ունի 13x10 չափս։ Ձեռագիրը կազմված է 295 թերթից։ Գրված է միասյուն, բոլորգրով։ Ունի կիսախորան մանրանկարներ։ Պահպանակը ունի 4 էջ, գրված է մագաղաթի վրա՝ երկաթագրով։ Կազմը` կաշեպատ տախտակ դրոշմազարդ, աստառը՝ կանաչ մետաքս։ Հիշատակարաններ գրչի՝ 141ա, 204բ, 205բ։


== Բովանդակություն ==
Ներսես Շնորհալւոյ Բանք չափածո։
Աղօթք (Եւազր, Եփրեմ, Գր. Լուսաւորիչ, Մովս. Քերթող, Յովh. Սարկաւագ, Մեսրոպ վարդապետ, Գր. Նարեկացի, Ներս. Շնորհալի)


== Ծանոթագրություններ ==
Ուծերա

Ուծերա (վրաց.՝ უწერა), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Օնի շրջանում։


== Դիրք ==
Գտնվում է ծովի մակարդակից 1050 մետր բարձրության վրա։ Շրջկենտրոն Օնից հեռու է 10 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 260 մարդ։


== Ծանոթագրություններ ==
Լյուդվիգ Ռոբերտ

Էրնստ Ֆրիդրիխ Լյուդվիգ Ռոբերտ (գերմ.՝ Ernst Friedrich Ludwig Robert, դեկտեմբերի 16, 1778(1778-12-16), Բեռլին, Պրուսիայի թագավորություն - հուլիսի 5, 1832(1832-07-05), Բադեն-Բադեն, Բադենի Մեծ Դքսություն, Գերմանական միություն), գերմանացի բանաստեղծ, դրամատուրգ և թարգմանիչ։
Ռահել Ֆարնհագեն ֆոն Էնզեի եղբայրն է։


== Կենսագրություն ==
Ծնվել է 1778 թվականի դեկտեմբերի 16-ին Բեռլինում։ Ծագումով հրեական ընտանիքից է, որը կրել է Լևին անունը, ապա փոխել է այդ անունը՝ դարձնելով Ռոբերտ Տորնով։ Նրա քույրը` Ռահել Ֆարնհագեն ֆոն Էնզեն, դարձել է հայտնի գերմանացի գրող և ակտիվորեն պաշտպանել է հրեաների և կանանց իրավունքները։
Դառնալով քրիստոնյա՝ Լյուդվիգ Ռոբերտը որոշ ժամանակ անցկացրել է Շտուտգարտ քաղաքում Ռուսաստանի դեսպանատանը։
«Բրոքհաուզի և Եֆրոնի հանրագիտական բառարանի» համաձայն՝ նրա լավագույն ստեղծագործությունը քաղքենիական «Die Macht der Verhältnisse» ողբերգությունն է, որը հրապարակվել է 1819 թվականին Շտուտգարտում։
Լյուդվիգ Ռոբերտի գրչին են պատկանում նաև հետևյալ ստեղծագործությունները` «Kämpfe der Zeit» բանաստեղծական ժողովածուն (Տյուբինգեն, 1817 թվական), «Die Sylphen» օպերան (Բեռլին, 1806 թվական), «Die Tochter Jephthas» ողբերգությունը (Տյուբինգեն, 1820 թվական), «Cassius und Phantasus» ռոմանտիկ կատակերգությունը (Բեռլին, 1826 թվական), «Staberl in höhern Sphären» զավեշտախաղը (Բեռլին, 1825 թվական), «Gedichte» (Մանհայմ, 1838 թվական)։
Էռնեստ Ֆրիդրիխ Լյուդվիգ Ռոբերտը մահացել է 1832 թվականի հուլիսի 5-ին Բադեն-Բադեն քաղաքում։


== Ծանոթագրություններ ==


== Գրականություն ==
Robert, Ludwig // Allgemeine Deutsche Biographie (գերմ.).
Nikolaus Gatter. «Robert, Ludwig». In: Neue Deutsche Biographie (NDB). Band 21, Duncker & Humblot, Berlin 2003, ISBN 3-428-11202-4, S. 679 f:


== Արտաքին հղումներ ==
Liliane Weissberg. Dramatic History. Reflections on a Biblical Play by Ludwig Robert. In: Literary Strategies. Jewish Texts and Contexts. Hrsg. Ezra Mendelsohn. New York, Oxford University Press 1996, S. 3—20, ISBN 0-19-511203-2
Իգրանդ

Իգրանդ (ֆր.՝ Ygrande), համայնք Ֆրանսիայի Օվերն մարզի Ալյեի գավառի Մուլեն շրջանում։ Մտնում է Բուրբոն լ՛Արշամբո կանտոնի կազմի մեջ։ 
Համայնքի INSEE կոդ՝ 03320։


== Բնակչություն ==
Համայնքի բնակչությունը 2008 թվականին կազմում էր 759 մարդ։


== Տնտեսություն ==
2007 թվականի տվյալներով 446 աշխատունակ տարիքի մարդկանցից (15-64 տարեկան) 310-ը տնտեսապես ակտիվ էին, 136-ը անգործունակ (ակտիվության ցուցանիշը 69,5 %, 1999 թվականին եղել է՝ 67,9 %)։ 310 աշխատունակ բնակիչներից 285-ը աշխատում էին (155 տղամարդ և 130 կին), անաշխատանք էին 25-ը (12 տղամարդ և 13 կին)։ 136 անգործունակ մարդկանցից 23-ը աշակերտներ կամ ուսանողներ են, 63-ը թոշակառու, 50-ը անաշխատունակ էին այլ պատճառներով։


== Տեսարժան վայրեր ==
Սեն Մարտեն ռոմանական եկեղեցի՝ XII դար
Էմիլ Գիյոմենի թանգարան
Իգրանդ դղյակ


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Իգրանդ» (ֆրանսերեն)։ Արխիվացված օրիգինալից 2012-09-23-ին։ Վերցված է 2012-5-29 
«Իգրանդ» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-29
Լիցք (այլ կիրառումներ)

Լիցքը ֆիզիկայում՝

Էլեկտրական լիցք
Մագնիսական լիցք
Տիտա (քաղաք)

Տիտա (ճապ. 知多市 Տիտա-սի) քաղաք Ճապոնիայում, որը գտնվում է Այչի պրեֆեկտուրայի կենտրոնական մասում՝ Տիտա թերակղզու վրա։ Այն հիմնադրվել է 1970 թվականի սեպտեմբերի 1-ին՝ համանուն բնակավայրին քաղաքի կարգավիճակ տալով։ Քաղաքի մեծ մասը ծովի մակարդակի նվազեցման արդյունքում առաջացած հողն է, որտեղ գտնվում են նավթավերամշակման գործարանը և ջերմաէլեկտրակայանը։
Քաղաքը զբաղեցնում է 45,76 կմ2 տարածք, 2014 թվականի մարդահամարի տվյալներով քաղաքի բնակչության թիվը կազմել է 83912 մարդ, իսկ բնակչության խտությունը՝ 1833,74 մարդ/կմ2:


== Աշխարհագրություն ==
Տիտա քաղաքը գտնվում է Այչի պրեֆեկտուրայի կենտրոնական մասում, Տիտա կղզու վրա։ Այն ունի ծովի մակարդակից 50-70 մետր բարձրություն։ Այն արևելքից սահմանակից է Իսե ծոցին։


=== Հարևան քաղաքապետարաններ ===
Այչի պրեֆեկտուրա

Տոկայ
Տոկոնամե
Ագուի
Հիգասիուրա


== Ժողովրդագրություն ==
Ճապոնիայի մարդահամարի տվյալներով՝ Տիտայի բնակչությունը վերջին 70 տարում կայունորեն աճում է։


=== Կլիմա ===
Քաղաքի կլիման բնութագրվում է տաք և խոնավ ամառներով և համեմատաբար մեղմ ձմեռներով (Կյոպպենի կլիմաների դասակարգում Cfa): Տիտայում տարեկան միջին ջերմաստիճանը 15,5 °C է։ Տարեկան միջին տեղումները 1638 մմ են, սեպտեմբերի հետ՝ որպես թաց ամիս։ Ջերմաստիճանն առավելագույնն է օգոստոսին՝ 27,5 °C ջերմաստիճան, իսկ հունվարին ամենացածրը՝ 4,4 °C ջերմաստիճան։


== Կառավարում ==
Տիտան ունի քաղաքապետ-կառավարման կառավարման ձև՝ ուղղակիորեն ընտրված քաղաքապետով և 18 անդամից բաղկացած միաբնակ քաղաքային օրենսդիր մարմնով։ Քաղաքի կառավարման մարմնից մեկ անդամ է մասնակցում Այչի պրեֆեկտուրայի ընդհանուր ժողովին։


== Կրթություն ==
Տիտան ունի տաս հիմնական տարրական դպրոց և հինգ հանրակրթական կրտսեր ավագ դպրոց, որը վարում է քաղաքի կառավարությունը, և մեկ հանրակրթական ավագ դպրոց, որը գործում է Այչի պրեֆեկտուրայի կրթության խորհրդի կողմից։ Գոյություն ունի նաև մեկ մասնավոր ավագ դպրոց։


== Քույր քաղաքներ ==
 Ռուսաստան,Չիտա


== Տես նաև ==
Ճապոնիայի քաղաքների ցանկ


== Ծանոթագրություններ ==


== Հղումներ ==
Կաղապար:Commonscat-inline
Официальный сайт (ճապոներեն)
Պրեոբրաժենսկոե (այլ կիրառումներ)

Պրեոբրաժենսկոե, կարող է վերաբերել՝

Պրեոբրաժենսկոե - գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։
Պրեոբրաժենսկոե - գյուղ Ռուսաստանի Բաշկորտոստան հանրապետության Շարանսկի շրջանի կազմում։
Նելլի Ստեփանյան

Նելլի Ստեփանյան, ֆուտբոլային մրցավար, նախկին ֆուտբոլիստուհի, ֆուտզալ (մինի ֆուտբոլ) խաղացող։  Հանդես է եկել Հայաստանի ֆուտբոլի կանանց ազգային հավաքականի կազմում։


== Ակումբային կարիերա ==
Նելլի Ստեփանյանն իր մարզական կարիերան սկսել է 1991 թվականին՝ խաղալով «Քոլեջ» թիմում, որն այդ տարիներին բավականին արդյունավետ խաղ էր ցուցադրում։


== Միջազգային կարիերա ==
Հայաստանի ֆուտբոլի կանանց ազգային հավաքականի կազմում Ստեփանյանը մասնակցել է Եվրոպայի կանանց ֆուտբոլի 2009 թվականի առաջնության որակավոորման փուլի մրցախաղերին, ինչպեես նաև Խորվաթիայի թիմի դեմ 2007 թվականի նոյեմբերի 6-ին անցկացված ընկերական խաղին։


== Մրցավարական կարիերա ==
2011 թվականին հրաժեշտ տալով ֆուտբոլիստուհու կարիերային՝ Ստեփանյանը դարձել է ՖԻՖԱ-ի մրցավար, սպասարկել ինչպես Հայաստանի բարձրագույն խմբի առաջնության, այնպես էլ միջազգային խաղեր։ Մրցավարի և չորրորդ պաշտոնյայի գործունեությունն սկսել է 2011 թվականին։ Հիմնականում վարում է կանանց մասնակցությամբ մրցախաղեր, սակայն հանդես է գալիս նաև որպես Հայաստանի տղամարդկանց բարձրագույն խմբի առաջնության խաղերի չորրորդ պաշտոնյա։


== Տես նաև ==
Հայաստանի կանանց միջազգային ֆուտբոլիստների ցանկ


== Ծանոթագրություններ ==
Պոդուբե (գյուղ, Օկուլովսկի շրջան)

Անվան այլ կիրառումների համար տե՛ս՝ ՊոդուբեՊոդուբե (ռուս.՝ Поддубье), գյուղ Ռուսաստանի Նովգորոդի մարզի Օկուլովսկի շրջանի կազմում։
Բնակչությունը 2006 թվականին գրանցված տվյալներով կազմում էր 25 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(5923) Լիեդեկե

(5923) Լիեդեկե (անգլ.՝ Liedeke), աստերոիդ աստերոիդների հիմնական գոտում։ Հայտնաբերվել է 1992 թվականի նոյեմբերի 26-ին Սփեյսուոչ ծրագրի կողմից Կիթ Պիկում։
Միջին հեռավորությունը Արեգակից կազմում է 2,854275 ա. մ., առավելագույնը մոտենում է 2,8184 ա. մ. հեռավորության վրա և հեռանում 2,8901 ա. մ.։ Արեգակի շուրջ մեկ ամբողջական պտույտ է կատարում 1761,34 երկրային օրվա ընթացքում, իր ուղեծրով շարժվելով միջինում 0,20439 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,27° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5923) Լիեդեկե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մարկ Ուիլիամս

Մարկ Ջեյմս Ուիլիամս (մարտի 21, 1975(1975-03-21), Cwm, Blaenau Gwent County Borough, Ուելս, Միացյալ Թագավորություն), Բրիտանական Կայսրության խորհրդի անդամ, ուելսցի պրոֆեսիոնալ սնուկերիստ, ով աշխարհի չեմպիոն է դարձել 2 անգամ՝ 2000 և 2003 թվականներին։ 2012 թվականից սնուկերի փառքի սրահի անդամ է։
Մեյն-տուրում հայտնվել է 1992 թվականին։ Դարձել է առաջին ձախլիկ սնուկերիստը, ում հաջողվել է հաղթել աշխարհի առաջնության ժամանակ (2010 թվականին դա հաջողվել է նաև Նիլ Ռոբերտսոնին)։  Իր ավելի քան 20 հաղթանակների կողքին Մարկ Ուիլիամսը հաղթել է երկու մրցաշարեր, որոնցում խաղարկվել են սնուկերի պատմության մեջ ամենամեծ գումարային մրցանակները՝ £ 270 հազար 2003 թվականին և £ 210 հազար 2003 թվականին։


== Հետաքրքիր փաստեր ==
Մարկ Ուիլիամսը մնում է ամենատաղանդավոր սնուկերիստը Ուելսից։ Նրան պատկանում են շատ ռեկորդներ։ Նա դարձել է առաջին ձախլիկ սնուկերիստը, ում հաջողվել է հաղթել աշխարհի առաջնության ժամանակ և պատմության մեջ երրորդ սնուկերիստը, ում հաջողվել է մեկ մրցաշրջանի ընթացքում հաղթել միանգամից 3 ամենակարևոր և հեղինակավոր մրցաշարերում՝ Մասթերս, Մեծ Բրիտանիայի առաջնություն և աշխարհի առաջնություն։
Ուիլիամսը նաև հանդիսանում է աշխարհի ոչ պաշտոնական չեմպիոն ըստ սկզբնական երկար հարձակումների (անգլ.՝ long pot):
Ուիլիամսը, ինչպես շատ այլ սնուկերիստներ, խաղում է նաև պոկեր։


== Ծանոթագրություններ ==
Պեդրախաս դե Սան Էստեբան

Պեդրախաս դե Սան Էստեբան (իսպ.՝ Pedrajas de San Esteban), մունիցիպալիտետ Իսպանիայում։ Գտնվում է Վալիադոլիդ պրովինցիայում (Կաստիլիա և Լեոն ինքնավար համայնքում)։ Տարածքը կազմում է 30,7 կմ2։ Բնակչությունը` 3639 մարդ (2010 թվականի տվյալներով)։ Պրովինցիայի վարչական կենտրոնից գտնվում է 44 կմ հեռավորության վրա։
Բնակչության հովանավոր սուրբն է Էստեբանը և Սուրբ Աստվածածին Սասեդոնը։


== Ժողովրդավարություն ==


== Արտաքին հղումներ ==
Պաշտոնական էջ Archived 2008-04-02 at the Wayback Machine.
Ayuntamiento de Pedrajas de San Esteban Archived 2008-04-02 at the Wayback Machine.
Diputación de Valladolid Archived 2007-09-27 at the Wayback Machine.
Página web no oficial de la población
Página web oficial del Club Deportivo Pedrajas Archived 2014-05-18 at the Wayback Machine.
Դյուց

Դյուց, լեռնաշղթա Հայկական լեռնաշխարհում, Արսիան-Սողանլուղ լեռնահամակարգում։


== Ծանոթագրություններ ==
Հովհաննես Մրքուզ (փիլիսոփա)

Հովհաննես Մրքուզ (նաև Հովհաննես Ջուղայեցի, Հովհաննես Սպահանեցի, 1643, Նոր Ջուղա, մարզ 5, Սպահան, Իրան - 1715, Նոր Ջուղա, մարզ 5, Սպահան, Իրան), հայ փիլիսոփա-աստվածաբան, տրամաբան, քերական, նկարիչ։ 1661 թվականին ձեռնադրվել է քահանա, 1669 թվականին՝ վարդապետ։ Հայերեն ու պարսկերեն զուգահեռաբար գրել է ութ մեծածավալ և այլ աշխատություններ, պարսկերեն և արաբերեն թարգմանել Ավետարանն ու այլ գործեր։


== Փիլիսոփա ==
Հովհաննես Մրքուզն աշխարհի սկզբնապատճառ համարել է Աստծուն։ Ճանաչողությունը, ըստ նրա, սկսվում է զգայությունից և ընթանում դեպի աստվածային էության իմացությունը։ Աստծու գոյությունը նա փորձում է ապացուցել նախ բնական փաստերով և ապա միայն Աստվածաշնչի ու եկեղեցու հայրերի հեղինակությամբ։ Հովհաննես Մրքուզն անդրադարձել է այդ ժամանակ տարածված լյութերական շարժմանը, նրա մեջ տեսել ազգային ինքնագիտակցության ու ազգային-ազատագրական պայքարի տարրեր։ Բացահայտել է աշխարհիկ ու հոգևոր իշխանությունների և նրանց վարած քաղաքականության միջև սերտ կապը, քննադատել իշխանական կամայականություններն ու անօրինակությունները, առաջ քաշել մարդու անձեռնմխելիության պահանջը։ Շարունակելով Արիստոտելի, Դավիթ Անհաղթի, Սիմեոն Ջուղայեցու և ուրիշների տրամաբանական ուսմունքների գաղափարները՝ քննարկել է տրամաբանության առարկայի, ուսումնասիրության մեթոդի, մյուս գիտությունների համար նրա նշանակության, ինչպես նաև մտահանգումների տեսության հետ կապված մի շարք հարցեր, առաջադրել նոր և ուրույն գաղափարներ։ «Համառօտ քերականութիւն և տրամաբանութիւն, որ է Քերթութիւն բառի և կրթութիւն բանի» (հրատարակված՝ 1711 թ.) աշխատության մեջ իր քերականական սկզբունքներով նույնպես հետևել է Սիմեոն Ջուղայեցուն՝ առարկան բաժանելով «նյութի» (տառ, վանկ, բառ) և «տեսակավորության» (բան)։ Ըստ նրա՝ բաղաձայնները երեք տեսակ են՝ «լերկ», «թավ» և «միջակ»։ Խոսքի մասերը քննելիս՝ ելնում է նրանց շարահյուսական արժեքից և բաժանում երկու խմբի՝ անուն և բայ (սրանք կարող են «ենթակայանալ» և «ստորոգիլ»)։ Անդրադարձել է հոլովմանն ու խոնարհմանը, դերանուններին, ինչպես նաև շարահյուսության, կետադրության, ուղղագրության հարցերին։


== Նկարիչ ==
Հովհաննես Մրքուզը հայտնի է նաև որպես նկարիչ։ Ղեկավարել է Նոր Ջուղայի Ամենափրկիչ վանքի Հովսեփ Հարեմաթացի եկեղեցու ձևավորումը։ Նրան են վերագրվում «Քրիստոսի կյանքը», «Գրիգոր Լուսավորչի կյանքը», «Լուսավորչական եկեղեցու յոթ խորհուրդները» նկարաշարերը։ Հովհաննես Մրքուզը ժամանակի ճանաչված դիմանկարիչներից էր։ Իր ինքնանկարն արվեստագետը զետեղել է նույն եկեղեցու խորանի աջ կողմի «Չննջող ակն» հորինվածքում։ Պատկերներ է ստեղծել նաև Գրիգոր Լուսավորիչ եկեղեցու համար («Տաճարի ընծայումը», «Տասներկու տարեկան Հիսուսը քարոզելիս» և այլն)։ Նրա աշխատանքներին բնորոշ են դիմագծերի անհատականացված բնութագրումներ, հոգեբանական շեշտադրումներ, բնանկարի ռեալիստական ըմբռնումներ։ Ելնելով նկարչական իր գործունեությունից՝ Հովհաննես Մրքուզը զարգացրել է նաև գեղագիտական հետաքրքիր գաղափարներ։


== Երկեր ==
Գիրք Համառօտ․․․, Նոր Ջուղա, 1688։
Դաւանութիւն կամ Կրթութիւն հաւատոյ, Նոր Ջուղա, 1688։
Գիրք որ կոչի Սրբազնագործութիւն, Մադրաս, 1812։


== Գրականություն ==
Խաչատուր Ջուղայեցի, Պատմութիւն Պարսից, Վաղ-պատ, 1905, էջ 153-218։
Ջահուկյան Գ․, Գրաբարի քերականության պատմություն, Ե․, 1974, էջ 150-159։
Ղազարյան Մ․, Հայ կերպարվեստը XVII-XVIII դարերում, Ե․, 1974, էջ 32-50։
Ցուցակ ձեռագրաց Մաշտոցի անվան Մատենադարանի, հ․ 1-2, Ե․, 1965-70։
Ծանրամարտի աշխարհի առաջնություն, 2018

Ծանրամարտի աշխարհի 84-րդ առաջնությունը կայացել է 2018 թվականի նոյեմբերի 1-ից նոյեմբերի 10-ը Թուրքմենստանի մայրաքաղաք Աշխաբադում։ Ծանրամարտի այս առաջնությունը 84-րդն է տղամարդկանց համար և 27-րդը՝ կանանց համար։


== Տեղեկություն ==
Ծանրամարտի աշխարհի առաջնությունը կայանում է Աշխաբադի օլիմպիական ավանի սպորտային բազայում։ Այս որոշումը կայացրել է ծանրամարտի միջազգային ֆեդերացիան (IWF)։
Ի սկզբանե նախատեսված էր առաջնությունն անց կացնել Պերուի մայրաքաղաք Լիմայում, սակայն սպորտային համալիրի կառուցումն անավարտ լինելու պատճառով երկիրը հրաժարվեց կազմակերպել առաջնությունը։
IWF-ը միաձայն քվեարկեց ծանրամարտի աշխարհի 2018 թվականի առաջնությունը Աշխաբադ տեղափոխելու տարբերակին, որն ուներ անհրաժեշտ ենթակառուցվածքները։
Հայաստանը ներկայացնող Սիմոն Մարտիրոսյանը 109 կգ քաշային կարգում դարձել է աշխարհի չեմպիոն՝ երկամարտի 435 կգ ռեկորդային արդյունքով։


== Մեդալակիրներ ==


== Մեդալային հաշվարկ ==


== Ծանոթագրություններ ==


== Արտաքին հղումներ ==
Պաշտոնական կայք Archived 2019-01-17 at the Wayback Machine.
IWF կայք
Անտոնի Կարմոնա

Անտոնի Կարմոնա (մարտի 7, 1953(1953-03-07), Fyzabad, Siparia Regional Corporation, Տրինիդադ և Տոբագո), Տրինիդադ և Տոբագոյի հանրապետության հինգերորդ նախագահը։ Մինչ 2013 թվականը եղել է միջազգային քրեական ատյանի դատավոր, 2013 թվականից հանրապետության նախագահ։


== Ծանոթագրություններ ==
Պրոխլադնոե (գյուղ, Բախչիսարայի շրջան)

Պրոխլադնոե (ուկրաիներեն՝ Прохладне, Ղրիմի թաթարերեն՝ Manğuş), գյուղ Ուկրաինայի Ղրիմի Ինքնավար Հանրապետության Բախչիսարայի շրջանում։ Բնակավայրը նախկինում նաև անվանվել է Պարտիզանսկոե, Մանգուշ։
2001 թվականի տվյալներով Պրոխլադնոե գյուղում բնակվում էր 721 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆիդել

Ֆիդել (գերմ.՝ Fiedel, լատ.՝ fides - լար, այլ անվանումը՝ ֆր.՝ viele, լատ.՝ viela), լարային աղեղնավոր երաժշտական գործիք։
Տարածված է եղել VIII դ․—XIV դ․ կեսին, Արևմտյան Եվրոպայում՝ թափառական երաժիշտների շրջանում։ Ֆիդելի դասական տեսակը եղել է կիթառանման։ Ունեցել է 2 հարթ հնչերեսից (դեկա) կազմված իրան, փակագծաձև 2 ռեզոնատորային անցք, առանց լադերի գրիֆ, տափակ գլխիկ՝ ուղղահայաց դասավորված ականջներով։ Լարերի
քանակը՝ 1-5, լարվածքը՝ կվարտա-կվինտային։


== Գրականություն ==
Струве Б․ А․, Процесс формирования виол и скрипок, М.» 1959, с․ 37 —55․
Կաստելֆրանկո դի Սոտո

Կաստելֆրանկո դի Սոտո (իտալերեն՝ Castelfranco di Sotto), կոմունա Իտալիայում, գտնվում է Տոսկանա մարզում՝ Պիզա գավառում։
Բնակչությունը կազմում է 12622 մարդ (ըստ 2008 թվականի տվյալների)։ Բնակչության միջին խտությունը՝ 261 մարդ/կմ²։ Զբաղեցնում է 48 կմ² տարածք։ Փոստային ինդեքս՝ 56022։ Հեռախոսային կոդը՝ 0571։
Բնակավայրի հովանավորն է սուրբ Սան Սեվերո Մարտինեն։ Տոնը նշվում է նոյեմբերի 18-ին։


== Ժողովրդագրություն ==
Բնակչության աճը։


== Կոմուանյին վարչակազմ ==
Հեռախոսահամար։ 0571 4871
Էլեկտրոնային հասցե։ urp@comune.castelfranco.pi.it
Գլխավոր կայք։ http://www.comune.castelfranco-di-sotto.pi.it/ Archived 2006-08-13 at the Wayback Machine.


== Արտաքին հղումներ ==
http://www.comune.castelfranco-di-sotto.pi.it/ Archived 2006-08-13 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Խարխեթի

Խարխեթի (վրաց.՝ ხარხეთი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1260 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 31 մարդ։


== Ծանոթագրություններ ==
Նովի Ուրալ (այլ կիրառումներ)

Նովի Ուրալ, կարող է վերաբերել՝

Նովի Ուրալ - գյուղ Ռուսաստանի Բաշկորտոստան հանրապետության Դյուտյուլինսկի շրջանի կազմում։
Նովի Ուրալ - գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Կլավեզանա

Կլավեզանա  (իտալ․՝ Clavesana), կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 862 մարդ (2008 թվականի տվյալներով)։ Բնակչության խտությունը 49 մարդ/կմ²։ Տարածքը՝ 18կմ²։ Փոստային ինդեքս՝ 12060։ Հեռախոսային կոդ՝ 0173։
Բնակավայրի հովանավորն է համարվում ատենակալ Սուրբ Աստվածածինը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հոռախոսահամար՝ 0173 790103
Էլեկտրոնային հասցե՝ info@clavesana.info
Գլխավոր կայք՝ http://www.clavesana.info/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
LED գրաֆիկական էկրան

Լուսադիոդային էկրանը (LED screen, LED display) տեսողական տեղեկատվություն ցուցադրելու և հաղորդելու համար նախատեսված սարք է (ցուցարկիչ, մոնիտոր, հեռուստաէկրան), որում յուրաքանչյուր կետ` պիքսել, մեկ կամ մի քանի կիսահաղորդչային լուսադիոդ է(LED):


== Պատմություն ==
Կարմիր լուսադիոդներն առաջին անգամ կիրառվեցին 1962 թվականին։ 1968 թվականին ԱՄՆ Hewlett-Packard ընկերությունը ստեղծեց աշխարհում առաջին գովազդային LED էկրանը, որը բաղկացած էր կարմիր դիոդներից։ 1991 թվականին ճապոնացի ֆիզիկոս Սյուդզի Նակամուրան, Իսամա Ակասադին, Հիրոսի Ամանոն ստեղծեցին դիմացկուն կապույտ լուսադիոդներ, հիմք դնելով ժամանակակից LED RGB (կարմիր -red, կանաչ - green, կապույտ - blue) էկրանների արտադրությանը։
1980-ական թվականներին Eastman Kodak ընկերությունն արդեն կիրառում էր օրգանական լուսադիոդներ (OLED): OLED ցուցադրիչներ ներկայումս թողարկում են LG Electronics, Panasonic, Sony, Samsung, Toshiba, Hitachi, TCL Corporation և այլ ընկերություններ։


== Կիրառումներ ==

LED էկրաններն այսօր ունեն շատ մեծ կիրառություն։ Դրանք մեծ քաղաքների փողոցներում օգտագործվում են գովազդային ցուցանակներ ստեղծելու համար կամ որպես տեղեկատվական էկրաններ, ինչպես նաև ճանապարհային երթևեկության նշաններ ցուցադրելու համար։
Գովազդային շուկայի զարգացման մասնագետները հավատացնում են, որ յուրաքանչյուր տարի գովազդային տեխնոլոգիաների շուկայում LED տեղեկատվական էկրանների մասնաբաժնի աճ կգրանցվի։ Իսկապես, ի շնորհիվ բարձր որակի գույն ապահովելու ընդունակության, լուսադիոդային ցուցարկիչները լայն կիրառում են ստացել վիզուալ գովազդային տեխնոլոգիաների բոլոր ոլորտներում։ Նրանց միակ թերությունը գովազդային այլ տեխնոլոգիաների համեմատ կարող է համարվել բավականին բարձր գինը։


=== LED-հեռուստացույց ===
Թերևս առաջին իսկական LED հեռուստացույցի էկրանը նախագծվել, ներկայացվել և ցուցադրվել է Ջ.Պ. Միտչելլիի կողմից 1977 թվականին։


== Ռեկորդային էկրաններ ==

Լաս Վեգասի Ֆրեմոնտի փողոցում տեղադրված է լուսադիոդային էկրան` Fremont Street Experience (Ֆրիմոնտ սթրիթ), որն ունի  460 մ երկարություն։
Ամենամեծ լուսադիոդային էկրանը, որը գրանցված է «Գինեսի ռեկորդների գրքում» և ունի 7,11 մ անկյունագիծ, թողարկվել է ուկրաինական ԵԿՏԱ ընկերության կողմից, առաջին անգամ ուղիղ կապով 2011 թվականի մայիսի 28-ին ցուցադրել է ՈՒԵՖԱ-ի Չեմպիոնների լիգայի եզրափակիչ հանդիպումը, որն ընթանում էր Գյոթեբուրգի ակումբում (Շվեդիա).
Ամենամեծ OLED էկրանը գտնվում է Դուբայում` «The Dubai Mall» առևտրի շուկայում։ Այն նույնպես գրանցված է Գինեսի ռեկորդների գրքում։


== Պատկերասրահ ==

		
		
		


== Ծանոթագրություններ ==